See raamat teeb sinust teadlase
#000004
See raamat-töövihik teeb lapsest tõepoolest teadlase, sest pesuehtne teadlane on üsna lapse moodi: ka talle meeldib uurida, küsida ja katsetada. Koolieelikutele ja algklassilastele mõeldud teos seletab lihtsalt ja lõbusalt lahti loodusteaduste põhialused. Lapsed saavad pista oma nina ja näpud sellistesse põnevatesse teemadesse nagu jõud ja liikumine, matemaatika, Maa ja kosmos, valgus, aine, heli ning elekter ja magnetism.
#000005
Teine osa „See raamat on sulle laboriks” sisaldab ohutuid ja lõbusaid katseid, mida lapsed saavad omapead või koos vanematega kodus teha ilma, et midagi õhku lendaks, põlema süttiks või kildudeks puruneks. Leheküljed on lapsele laboriks; neile saab joonistada, liimida ja plätserdada, neid võib rebida ja voltida, lennutada ja ujutada – ikka selle nimel, et uudishimu ja maailma avastamise rõõm ei kaoks.
#000006
Teadlaseks saamiseks pole sul tarvis katseklaase, Bunseni lampe ega keerulist masinavärki. Sa pead ainult maailma hoolikalt VAATAMA, olema TÄHELEPANELIK ja muudkui KÜSIMA.
#000008
Kui sa õpid vaatama, siis märkad MUSTREID ja pisiasju, mida sa enne ei näinud. Sa hakkad MÕTLEMA, miks asjad on nii, nagu need on, ja leiad mõned võimalikud vastused. Siis leiutad sa viisi, kuidas oma ideid KATSETADA, ja niiviisi oledki korraga... teadlane!
#000009
2. klassi juhataja Elin Kiin: „Raamatus on valik põnevaid praktilisi ülesandeid, osad neist taasleitud vanad asjad ja osad ka minu jaoks uued. Eriti tore on see, et raamatus on igale ülesandele antud ka eakohaselt lihtsustatud teaduslik seletus.”
#000011
3. klassi juhataja Astrid Külaots: „Raamat on sobilik huvilisele väikelapsele koduseks uurimiseks ja katsetamiseks või lasteaia uurimuslikuks õppeks.​”
#000012
Nano. Väga vägev teadus väga, väga väikesest
#000014
Täitsa tore taiburaamat. Ilm ja kliima
#000015
See raamat teeb sinust leiutaja
#000016
See raamat teeb sinust matageeniuse
#000017
Esimene A klass ja kooliaasta algus
#000019